《次韵鹿苑寺一览阁主岳松涧送茶》
宋代·陈著

鹿苑书来字字香，满奁雀舌饷新尝。
有时独坐相思处，一鼎松风午韵长。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。